Mae **Ed Holden** neu i roi ei enw llwyfan, **Mr Phormula** yn un o arloeswyr y sîn bît-bocsio yn y Deyrnas Unedig ac yn sicr yng Nghymru. Mae'n rapiwr, bît-bocsiwr, perfformiwr ac yn rhedeg ei stiwdio recordio ei hun, Stiwdio Panad yn Llanfrothen, Gwynedd.

Bywyd cynnar
------------

Ganwyd Ed Holden yn Llanelwy a magwyd yn Llanerchymedd ac yna Amlwch, Ynys Môn ac aeth i Ysgol Syr Thomas Jones. Yn 21 oed rhoddodd gorau i'w swydd mewn canolfan alwadau er mwyn mynd yn gerddor, cynhyrchydd a pherfformiwr llawn amser. Bydd hefyd yn rhoi gwersi rapio a bît bocsio mewn ysgolion a chlybiau.

Gyrfa
-----

Mae Ed Holden/Mr Phormula wedi chwarae rhan flaenllaw yn y Sôn Roc Gymraeg ers canol yr 2000au.

Dechreuodd ddiddordeb Ed yn y Sîn Roc Gymraeg pan oedd yn 17 oed a cyflwynodd Aaron Elias o'r grŵp Pep Le Pew, gasét o fiwsig Cymraeg iddo. Dyma oedd y tro cyntaf i Ed glywed rap yn y Gymraeg. Yn ôl wefan Llywodraeth Cymru fel rhan o ymgyrch Dydd Miwsig Cymru 2018, "Wnes i wrando ar y cassette a clywed rap yn yr iaith Gymraeg am y tro cynta’ erioed, wow! Felly wnes i ymuno efo’r band a dyna be gychwynodd fy ngyrfa yn y diwydiant cerddoriaeth Cymraeg." Wedi'r profiad yma, ymunodd Ed gyda grŵp Pep le Pew o Borthmadog ar ddechrau'r Mileniwm.

Roedd yn aelod o grŵp rap chwaraeus, Genod Droog oedd yn cynnwys unigolion sydd wedi mynd ymlaen i chwarae rhan amlwg ym mywyd cerddoriaeth a diwylliant Cymru gan gynnwys y prifardd Aneirin Karadog, y cyflwynydd a chynhyrchydd radio, Dyl Mei, a'r cyflwynydd ar Radio Cymru, Gethin Evans.

Mae hefyd wedi perfformio efo Derwyddon Dr Gonzo - band boblogaidd a dylwanwadol arall.

Ers diwedd y Genod Droog, mae Ed wedi parhau i berfformio a chyfansoddi. Ef yw pencampwr Lwpio Cymru ar hyn o bryd, ac yn 2013, bu’n is-bencampwr Lwpio’r DU.

Mae wedi gweithio gyda rhai o fawrion y byd hip hop gan gynnwys The Pharcyde, Jungle Brothers, Boy better Know, Plan B, Professor Green a’r chwedlonol Krs-One, ac mae hyn oll yn dangos ansawdd a chwmpas doniau cynhyrchu Mr Phormula sy’n ategu natur farddonol ei ddwyieithrwydd.

Mae Mr Phormula’n un o’r artistiaid mwyaf prysur yn sîn hip hop y DU, ac mae wedi perfformio mewn nifer o leoliadau, clybiau nos a gwyliau (gan gynnwys Neuadd Albert yn Llundain), yn ogystal ag ymddangosiadau lawer ar deledu a radio Cymreig a Phrydeinig. Yn 2012 daeth y person gyntaf i berfformio yn y Gymraeg yng ngwobrau MOBO yn y Liverpool Arena.

Mae’i waith newydd arloesol yn datblygu’r sîn hip hop yng Nghymru yn ogystal â hyrwyddo’r genre dwyieithog ar draws y byd.

Stiwdio Panad
-------------

Sefydlodd Ed Holden Stiwdio Panad yn Llanfrothen. Mae Stiwdio Panad yn fan cynhyrchu i ddeunydd gwreiddiol Ed Holden a "Panad Productions". He is 6,4

Disgograffi
-----------

* 2017 – Mr Phormula – *Llais / Voice*
* 2017 – Mr Phormula – *Cwestiynau / Questions* (sengl)
* 2016 – Mr Phormula – *Llwybrau* EP
* 2016 – Mr Phormula – *Un Ffordd* EP
* 2014 - Mr Phormula – *Be ti’n Gweld* EP
* 2014 - Mr Phormula – *Cymud* (albuwm)
* 2013 - Sleepbeggar – *Me leaving me* EP (prosiect ar y cyd)
* 2012 - Mr Phormula – *Minority* EP
* 2011 - Y Bwgan – *Recordiau coch* (cynhyrchu trac a chasgliad)
* 2010 - Mr Phormula – *Forward thinking* albwm
* 2009 - Pen-Ta-Gram – *Twisted Tongues* abwm (prosiect ar y cyd)
* 2009 - Barddoniaeth boced-din – Raps heddiw publication
* 2008 - Genod Droog – *Ni oedd Y Genod Droog* albwm
* 2008 - Dybl L - *Gesha pwy sy nôl?' (prosiect ar y cyd)*
* 2008 - Y Diwygiad – *HYMN 808* albwm (prosiect ar y cyd)
* 1972 - Spiderman
* 2982- blue buggie

Dolenni
-------

* Ed Holden ar Twitter
* Gwefan Mr Phorumla
* Mr Phormula ar Bandcamp
* Fideo Hyrwyddo Gwaith
* Bît Bocsio yn y car
* Alys Williams, Mr Phormula a Cherddorfa y Welsh Pops yn perfformio Gweld y Byd Mewn Lliw yn Gig y pafiliwn 2017

Cyfeiriadau
-----------

1. ↑
2. 1 2
3. ↑